૧. કટપ્પા એ બાહુબલી ને માર્યો જ નથી.: KV વિજય પ્રસાદ, જે આ ફિલ્મ ના લેખક છે એમણે હમણાં એક સાક્ષાત્કાર માં કહ્યું કે ‘અમે તો ખાલી કટપ્પાને બાહુબલી ને તલવાર મારતા જ બતાવ્યો છે’. (હવે આ ભાઈ ને મારવા નું મન નો થાય? અહિયાં હજી એક સવાલ નો જવાબ મળ્યો નથી ત્યાં આ ભાઈ હવે બીજી જ દિશા માં લઇ જાય છે). પણ, કટપ્પા નું પાત્રાલેખન જોતા એ સંપૂર્ણ શક્ય છે કે એણે બાહુબલી ને માર્યો નો હોય અને આ કોઈ બીજો જ વણાંક હોય. વળી, એક દ્રશ્ય માં ભાલ્લાદેવ દેવસેના ને કહે પણ છે કે ‘હું પણ બાહુબલી ની રાહ જોઈ રહ્યો છું જેથી ફરી થી એને મારી શકું’. તો આ સંપૂર્ણ શક્ય છે કે બાહુબલી હજી જીવતો જ હોય અને હિન્દી ફિલ્મ ‘ક્રીશ’ ની જેમ તેને કોઈ કારણસર કેદ કરી રાખવા માં આવ્યો હોય કે છુપાવેલો હોય.